Pilskalne (Augšdaugavas novads)
Pilskalne (agrāk Šlosberga) ir ciems Augšdaugavas novada Pilskalnes pagastā. Izvietojusies pagasta dienviddaļā Dubupītes krastā pie autoceļa P70 28 km no novada centra Daugavpils un 195 km no Rīgas. Apdzīvotā vieta izveidojusies pie bijušās Šlosbergas muižas (Schloßberg) centra. Pilskalnē atrodas pagasta pārvalde, Ilūkstes novada tūrisma informācijas centrs, viesu nams, veikals. Ziemeļos no Pilskalnes Tartaka ezera krastā atrodas dabas liegums ar tūristu takām «Pilskalnes Siguldiņa».